Document ID: 32006D0433

KOMISJONI OTSUS,
23. juuni 2006,
millega kehtestatakse ühenduse rahaline toetus kulutuste jaoks, mis on tehtud seoses sigade klassikalise katku vastu võitlemiseks võetud erakorraliste meetmetega Saksamaal 2002. aastal
(teatavaks tehtud numbri K(2006) 2408 all)
(Ainult saksakeelne tekst on autentne)
(2006/433/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 3,
ning arvestades järgmist:
(1)
Saksamaal esines 2002. aastal sigade klassikalise katku puhanguid. Selle haiguse esinemine kujutas endast tõsist ohtu kariloomade populatsioonile ühenduses.
(2)
Selleks et vältida kõnealuse haiguse levikut ja aidata kaasa selle võimalikult kiirele likvideerimisele, peaks ühendus rahaliselt toetama liikmesriigi abikõlblikke kulutusi haiguse vastu võitlemiseks võetud erakorraliste meetmete raames otsuse 90/424/EMÜ kohaselt.
(3)
Komisjoni 13. oktoobri 2003. aasta otsusega 2003/745/EÜ (ühenduse rahalise toetuse kohta sigade klassikalise katku likvideerimiseks Saksamaal 2002. aastal) (2) andis ühendus 2002. aastal Saksamaale rahalist toetust kulutuste jaoks, mis on tehtud seoses sigade klassikalise katku vastu võitlemiseks võetud erakorraliste meetmetega.
(4)
Vastavalt nimetatud otsusele eraldati esimene makse suuruses 460 000 eurot.
(5)
Selle otsuse kohaselt määratakse ühenduse toetuse lõppmakse suurus Saksamaale tema 19. novembril 2003. aastal esitatud taotluse ja taotluses esitatud andmeid kinnitavate dokumentide, samuti komisjoni kohapealsete kontrollide tulemuste alusel. Saksamaa esitatud taotluses määratud summa oli 2002. aastaks 1 933 695,76 eurot, millest ühenduse rahaline toetus ei tohi moodustada rohkem kui 50 % abikõlblikest kogukulutustest.
(6)
Eespool nimetatut silmas pidades tuleks nüüd määrata ühenduse rahalise toetuse kogusumma seoses sigade klassikalise katku likvideerimise valdkonnas tehtud kulutustega Saksamaal 2002. aastal.
(7)
Ühenduse veterinaareeskirjade ning ühenduse rahalise toetuse andmiseks vajalike tingimustega kooskõlas läbiviidud komisjoni kontrollide tulemuste põhjal ei ole taotluses esitatud kogu kulutuste summa abikõlblik.
(8)
Komisjoni märkused ja abikõlblike kulutuste arvestuse meetod edastati Saksamaale kirjalikult.
(9)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Ühenduse rahaline toetus kulutuste jaoks, mis on seotud sigade klassikalise katku likvideerimisega Saksamaal 2002. aastal, on otsuse 2003/745/EÜ kohaselt 925 808,47 eurot.
Kuna vastavalt otsusele 2003/745/EÜ on esimese maksena 460 000 eurot juba eraldatud, määrati ühenduse rahalise toetuse lõppmakse suuruseks 465 808,47 eurot.
Artikkel 2
Käesolev otsus on adresseeritud Saksamaa Liitvabariigile.
Brüssel, 23. juuni 2006

Labels: 2
19
5
6
18